Hanne Sørvaag: - Fornærmet på Magne
I kveldens «The Voice» ble det klart hvilke 20 deltakere som går videre til de direktesendte finalerundene. Hver mentor måtte velge fire deltakere direkte til finalen, mens tre på hvert lag måtte ut i en såkalt singoff - der kun en gikk videre til finalen.«Kristian burde vært på mitt lag», sier Magne etter at Hannes deltakere Tone Yvonne Hansen, Suzana Costa Johansen og Kristian Kvæl har sunget om den siste finaleplassen. - De andre synes at jeg skulle ha spart Kristian - og Magne ville hatt ham på sitt lag. Jeg ble litt fornærmet over den kommentaren, faktisk. Som regel respekterer vi hverandres valg, det er så mye som ligger bak. Og mentoren kjenner jo selv sine egne deltakere best, sier Hanne. Les Magnes svar:- Har rett til å være snurtHun forklarer at irritasjonen også skyldes at hverken Magne Furholmen eller de andre mentorene snudde seg under Kristians blind audition. - Hadde det vært opp til Magne eller de andre, så hadde jo ikke Kristian vært med videre til runde to en gang. Magne lot ham jo ikke ha muligheten til å komme på hans lag, så den kommentaren var litt rar. - Jeg syns likevel det er fint at de fikk øynene opp for ham etterhvert og jeg er glad på Kristians vegne for de fine ordene, det fortjener han, fortsetter hun. I tillegg understreker Hanne at også de andre mentorene ville at hun skulle ta med Suzana videre - slik hun også til slutt valgte.- Det er jo det som er problemet i denne konkurransen. På bekostning av hvem skal den eller den gå videre. Det er vanskelige valg, sier Hanne - som tror på Kristian som artist og allerede har vært i studio og skrevet med ham.Kristian Kvæl (28) - som har tatt artistnavnet Kristian Park - innrømmer at det var ekstra tøft å bli sendt ut etter de gode tilbakemeldingene fra de andre mentorene. - Det skapte jo en forventning og en forhåpning om at jeg kanskje ville gå videre, så nedoverbakken ble ekstra bratt da jeg røk ut. Men jeg var jo fullt klar over at jeg kunne ryke, så det gikk greit. De gode tilbakemeldingene gjorde at jeg gikk ut med hevet hode. Jeg ble stolt av meg selv, sier Kristian. Nå ser han frem til å jobbe videre - og er spent på samarbeidet med Hanne Sørvaag. - Vi har vært i studio og skrevet en sang sammen. Så håper jeg vi får gitt den ut.Sondre Lerche opplevde også at de andre mentorene mente noe helt annet enn ham. Han sendte Eli van der Eynden videre, mens de andre mentorene ville ha valgt Veronica Stokkmo videre. - Jeg syntes Veronica var så klokkeklar, selv om Eli faktisk fikk Shontelle til å begynne å gråte. Etterhvert som vi får se mer av finalistene, så skjønner man også mer av mentorenes valg. Det ligger også mye strategi bak valgene, tror Hanne Sørvaag - som også tidligere har blitt overrasket over de andres valg. - Jeg ble overrasket da Sondre sendte hjem Anette - som jeg trodde var en av de største i hele konkurransen. Men Sondre er jo ikke dum, han er veldig reflektert og musikalsk, så når han gjør valgene sine, så er det for en grunn, sier Hanne.
Hanne Sørvaag ble litt fornærmet da Magne Furuholmen sa at hennes «The Voice»-deltaker Kristian Kvæl heller burde ha vært på hans lag. Selv sendte hun ham hjem i kveld.